**Rheolau’r Ystafell Chwilio**

|  |
| --- |
| Mae’r cofnodion a gedwir gan Archifdy Morgannwg yn unigryw, yn aml yn fregus ac weithiau’n gyfrinachol. Er mwyn iddynt oroesi, mae angen eu trin â pharch a chydymffurfio â rheolau sy’n diogelu preifatrwydd yr unigolion a enwir ynddynt. Mae’r rheolau canlynol yn sefydlu fframwaith ar gyfer cael mynediad i’r cofnodion a gedwir yma, ac rydym yn gofyn i chi gydymffurfio â nhw er mwyn diogelu’r cofnodion i’w defnyddio nawr a chan genedlaethau’r dyfodol. Rydym yn gwerthfawrogi eich cydweithrediad.*Susan Edwards, Archifydd Morgannwg, Gorffennaf 2010* |

**Trwy gofrestru gydag Archifdy Morgannwg, rydych yn cytuno i gydymffurfio â’r rheolau canlynol:**

* Ni ddylid mynd â chotiau, bagiau na hetiau i mewn i’r ystafell chwilio – dylid eu gadael yn y cypyrddau clo a ddarperir.
* Gallwch fynd â phad o bapur a/neu ffeil o nodiadau ymchwil i mewn i’r ystafell chwilio, ond efallai y gofynnir i chi eu gadael wrth y cownter wrth bori trwy ddogfennau gwreiddiol.
* Ni chaniateir pinnau ysgrifennu yn yr ystafell chwilio – dim ond pensiliau.
* Ni chaniateir unrhyw fwyd na diod yn yr ystafell chwilio.
* Ni chaniateir ysmygu yn unrhyw ran o’r adeilad na’r tir o gwmpas.
* Mae’n rhaid i ymchwilwyr ddilyn y gweithdrefnau archebu dogfennau sydd ar waith.
* Dylid trafod dogfennau archifol cyn lleied â phosibl a chyda gofal mawr bob amser, gan ddilyn ein canllawiau “Trafod Dogfennau”. Ni ellir cyflwyno dogfennau sy’n rhy fregus i’w trafod.
* Er parch i ymchwilwyr eraill, dylech weithio mor dawel â phosibl. Dylid troi ffonau a dyfeisiau symudol eraill i’r modd tawel, ac ni ddylid eu defnyddio i sgwrsio.
* Gellir defnyddio gliniaduron yn yr ystafell chwilio, ond mae’n rhaid i fagiau/casys gael eu gadael mewn cwpwrdd clo. Mae’n rhaid i chi ddangos y gliniadur, yn agored, i staff wrth i chi adael.
* Gellir defnyddio camerâu i dynnu lluniau o ddogfennau, yn amodol ar gyfyngiadau hawlfraint neu adneuwyr – gofynnwch i aelod o staff cyn tynnu unrhyw luniau.
* Dim ond ar ôl cael caniatâd ysgrifenedig gan Archifydd Morgannwg y gellir cyhoeddi neu atgynhyrchu unrhyw ddogfennau, yn llawn neu’n rhannol.
* Hwyrach y cyfyngir ar fynediad i rai cofnodion yn unol â deddfwriaeth gyfredol.
* Caiff cofnodion eu cyflwyno yn ôl disgresiwn yr Archifydd ar ddyletswydd.
* Ni ddylid mynd ag unrhyw ddogfen o’r ystafell chwilio.

**Gall unrhyw ymchwilydd nad yw’n cydymffurfio â’r rheolau hyn neu sy’n ymddwyn mewn ffordd sy’n achosi, neu’n debygol o achosi, difrod i unrhyw ddogfennau gael ei wahardd o Archifdy Morgannwg.**

**Trafod Dogfennau yn Archifdy Morgannwg**

Yn Archifdy Morgannwg, mae gennym ddeunydd sydd dros 800 mlwydd oed ac mae yna sawl ffordd y gallwch helpu i warchod y dogfennau hyn ar gyfer cenedlaethau’r dyfodol:

* Trafodwch y dogfennau cyn lleied â phosibl a chyda gofal mawr bob amser.
* Wrth weithio gyda dogfennau, **peidiwch â defnyddio pinnau ysgrifennu, beiros na rhwbwyr**. Defnyddiwch bensel plwm meddal yn unig – gall staff yr ystafell chwilio roi benthyg un i chi. Peidiwch â hogi pensiliau wrth y bwrdd.
* **Peidiwch â bwyta nac yfed** yn yr ystafell chwilio (mae hyn yn cynnwys melysion a gwm cnoi). Yn ogystal â’r posibilrwydd o achosi difrod damweiniol ond anadferadwy, gall bwyd a diod ddenu plâu sy’n difrodi cofnodion.
* Golchwch eich dwylo cyn trafod dogfennau a cheisiwch osgoi defnyddio hufen dwylo. Mae olew a chwys yn asidig, a gallant staenio papur. Mae deunydd ffotograffig yn arbennig o sensitif, felly dylid gwisgo menig cotwm i drafod *unrhyw* ffotograff nad yw mewn llawes amddiffynnol.
* Peidiwch â llyfu’ch bysedd cyn troi tudalennau gan y gall hyn achosi difrod i’r ddogfen, a hwyrach y bydd rhai darnau o bapur yn cynnwys cemegau a all fod yn niweidiol.
* Ceisiwch osgoi pwyso ar ddogfennau. Yn hytrach na defnyddio’ch dwylo, dylech roi pwysau ar hyd ymylon dogfen (gan osgoi unrhyw brint) i’w dal i lawr.
* Defnyddiwch gymhorthion darllen i gynnal dogfennau. Yn hytrach na dal cyfrolau yn eich dwylo, dylech eu rhoi ar glustog neu grud llyfrau, sydd ar gael yn yr ystafell chwilio.
* Peidiwch â phlygu cyfrolau am yn ôl na’u gosod gyda’r wyneb i lawr; bydd hyn yn difrodi’r meingefn.
* Os ydych am gadw tudalen mewn cyfrol, gofynnwch i staff yr ystafell chwilio am dabiau di-asid.
* Ni ddylid gadael dogfennau’n hongian dros ymyl bwrdd.
* Ni ddylai dogfennau sy’n cael eu plygu gael eu hailblygu yn erbyn y plyg gwreiddiol. Os oes unrhyw gorneli wedi’u plygu, peidiwch â’u plygu’n ôl gan y gall hyn achosi i’r deunydd dorri.
* Os ydych yn ansicr ynglŷn â sut i drafod dogfen oherwydd ei phwysau neu ei breuder, gofynnwch i staff yr ystafell chwilio am gyngor a byddant yn fwy na pharod i’ch helpu.
* Dywedwch wrth aelod o staff yn syth am unrhyw ddifrod i ddogfen.
* Er ein bod yn gwneud ein gorau glas i sicrhau bod ein cofnodion yn hygyrch yn Archifdy Morgannwg, nid yw hyn yn bosibl bob amser. O bryd i’w gilydd, ni fyddwn yn gallu cyflwyno dogfen oherwydd ei chyflwr brau ac anghenion cadwraeth